ร้านอยู่ตรงข้ามวัดชนะสงครามซอยใกล้ๆข้าวสารค่ะ ต้องเดินเข้าไปในซอยนิดนึง ร้านอยู่ทางขวามือค่ะ เป็นร้านเล็กๆ มีให้เลือกนั่งโต๊ะ หรือนั่งพื้นแบบห้อยขาได้ 

- เราเริ่มจากเมนูเด็ด โอโคโนมิยากิ หรือพิซซ่าญี่ปุ่นค่ะ รสชาติไม่ต้องพูดถึง อร่อยเลิศถูกใจมาก ชีสสส ซอส และปลาแห้งที่โรยหน้า กลมกล่อมเข้ากันดีมากค่ะ
- จานต่อมาเป็นยากิโซบะ เสิฟแบบไข่ห่อมา ราดซอสคล้ายๆ โอโคโนมิยากิเลยค่ะ ก็อร่อยเหมือนกัน
- สุดท้ายคือ เทมปุระ ที่มาพร้อมกับน้ำจิ้ม อร่อยเช่นกัน แป้งฟูกรอบ ประทับใจ

ที่จริงอยากลองชิมพวกซูชิ ซาซิมิ ด้วยเพราะได้ข่าวว่าอร่อยเช่นกัน แต่คู่หูที่ไปด้วยกันไม่ชอบทานปลาดิบค่ะ เลยงดไปก่อน แต่ 3 อย่างนี่ก็อิ่มม้ากกสำหรับผู้หญิง 2 คนละค่ะ 

- แต่ไม่ลืมตบท้ายด้วยไอติมชาเขียวของโปรด เสิฟ 1 ลูก ชาเขียวจริงๆ สีก็เขี้ยววเขียว อร่อยไม่ผิดหวังเช่นกันค่ะ

โดยรวมประทับใจมาก บริการดี สั่งชาเขียวรีฟิลก็เติมให้ตลอด น้ำแข็งละลายก็เปลี่ยนให้ใหม่ และคราวนั้นนั่งโต๊ะข้างๆครัว เป็นครัวใส เห็นพ่อครัวทำทุกขั้นตอนก็เพลินไปอีกแบบค่ะ 

ไม่พลาดไปอีกหลายๆ รอบแน่ค่ะ :)